EKONOMIAREN GARAPENA ETA LEHIAKORTASUNEKO SAILBURUAK (Tapia Otaegui) (EAJ, 2019-11-29):
Eskerrik asko, presidente andrea.
Bueno, Becerra jauna, ez dut uste ezer berria esatera datorrenik orain, baina bai azpimarratu lehen aipatu ditudanak eta zuk berriro komentatu dituzunak.
Alde batetik, eta kasik atzetik aurrera esanez. Aipatu dudanean Portuen Legea, Portuen Legean argi geratzen zen ura herriaren inguruan dagoela, baina, nolabait, hori portua dela eta ez dela herria. Eta horrelako herri batean itsasoaren ondoan bizi garenok badakigu zein zaila izaten den askotan herria eta portua, nolabait, elkarrekin bizi ahal izatea, ze segurtasuna mantendu behar da eta, aldi berean, herritarrei eman behar zaie aukera. Eta hori nik uste dut justu saiatzen garela egiten ez, egiten dugula beti era horretan.
Beste alde batetik, aipatzen nuenean zeinek egin behar duen eta nola, legea badaukagu baino bi gauza egiten ari gara momentu honetan eta da behar diren dekretuak lege hori aurrera eramateko eta EKP gaur egun Sozietate bat dena, una sociedad anónima, bihurtu "ente público de derecho privado". Eta horretan ari gara, publikoa.
Aipatzen zenuenean publikoa eta pribatua nik eskerrak eman behar dizkiet "amarrista horiei", ze benetan alde pribatutik elkarte bezala izugarrizko lan bat egin dutelako denboran zehar. Baina egia da, baita ere, zailtasunak dituztela. Zuk zeuk esan duzu, ze askotan ez dakite zenbat diren eta nor diren. Eta egin genuenean zenbat itsasontzi zeuden eta nolakoak ziren baimena, justu hori atera egin zen. Eta gaur egun nik uste dut baita ere esan beharra dagoela Plentziako herritarrei eta edozeini, hemen Kamaran zaudetenoi ere bai, EKPrekin badaudela esperientziak, Bretainiara joan gabe, baita ere bertakoak, eta bi aipatuko dizkizut. Bata, baita ere izan zelako konplikatua elkartearekin, bertan zegoen elkartearekin eta herriarekin ondo uztartzea eta zen Bermeokoa. Bermeoko berrantolaketa egin zenean Plentziakoaren..., zerbait antzekoa gertatu zen, ze han baita ere hobetu egin behar zen, berrantolatu egin behar zen eta zerbait pribatuak egin zutena EKPren esku utzi.
Eta horrek, bueno, asko erakutsi digu baina baita ere erakutsi dio herriari EKP egoteak han gauzak hobetu egin dituela, zeren publikorekin askotan baliabide gehiago daudelako eta gauzak errazago egiten direlako.
Eta baita ere eskatuko nuke ikustea hango adibidea. Bestea zein da? Lekeitiokoa. Lekeition aurkeztu genuen gure proposamena duela bi urte baino gehiago. Udalarekin eskuz esku ari gara gauzak afinatzen eta esaten "hemen bai, hemen ez, arazo bat daukat, hemen izaten da jai bat Lekeition irailean baita ere mantendu behar duena eta uztartu behar duena Portuko aktibitatearekin...", eta beti portuetako zuzendaritzatik eta sailetik, nolabait, sentsibilitate hori izan dugu eta izango dugu. Beraz, ez da gaurko berria, baizik eta zerbait egunero egiten dena.
Eta une honetan zer ari gara planteatzen? Hain zuzen, hori. Guztia kontutan izanik eta proiektuak kontutan izan ditu aipatu ditudan gauza guztiak, inpaktu desberdinak, ze eragin izan daitezkeen eta gerta daitezkeen hemendik. Eta une honetan, atzo bertan, alkateak esan zuen bezala, bera prest dago nolabait jasotzeko ekarpen guztiak eta gu prest gaude, beti bezala, Udalarekin eskutik lantzeko hobekuntzak. Eta kasu honetan esango nuke berriro, Lekeition egiten ari garen bezala edo Bermeon egin zen bezala edo beste edozein herritan egin diren bezala.
Baina nik uste dut bi adibide horiek gertukoak dira eta oso adibide onak dira. Batean, arazo antzekoa egon zelako eta bestean nola lantzen ari garen ikusi ahal izateko.
Eta kasu honetan nik uste dut, hain zuzen, berriro diot publikoen esku uzteak beste onura batzuk ekarriko dituela eta antolaketaren aldetik eta segurtasunaren aldetik baita ere herriarentzako onurak izango dituela. Eta inoiz ez dugu nahi pribatizatu. Justu kontrakoa. Une honetan zerbait publikoa dena, publikoa...
... herriarentzako onurak izango dituela, eta inoiz ez dugu nahi pribatizatu. Justu kontrakoa, une honetan, zerbait publikoa dena, publikoa mantendu eta zerbitzu publikoa emanez. Eta badirudi kontrakoa esaten ari zarela, eta ez da hori horrela. EKP publikoa da eta portu zuzendaritza publikoa da, eta kudeaketa hori jarraituko du publikoa izaten, beste portuetan den bezala.
Eskerrik asko.